**СПИДИ ЕАД**

ПРОСПЕКТ ЗА ДОПУСКАНЕ ДО ТЪРГОВИЯ НА РЕГУЛИРАН ПАЗАР

НА ЕМИСИЯ АКЦИИ

**РЕЗЮМЕ**

|  |  |
| --- | --- |
| Вид предлагани акции | Обикновени, безналични, поименни, свободно прехвърляеми, с право на глас |
| Брой предлагани акции | 1 482 200 (един милион четиристотин осемдесет хиляди и двеста) броя |
| Номинална стойност | 1(един)лев |
| Общо разходи по публичното предлагане | 3 565 лева |
| Нетни приходи от публичното предлагане | Няма приходи от публично предлагане |

*Това Резюме представя накратко основните характеристики и рискове, свързани с дейността на Дружеството и предлаганите акции, и следва да се чете като въведение към Проспекта. Резюмето представя в синтезиран вид информацията, разгледана детайлно в останалите части на Проспекта: Регистрационния документ и Документа за предлаганите ценни книжа. В Резюмето може да не се съдържа цялата информация, която е необходима за вземане на инвестиционно решение. Преди да вземете решение за инвестиране в акциите на Дружеството, във Ваш интерес е внимателно да прочетете целия Проспект, а именно Регистрационния документ и Документа за предлаганите ценни книжа, заедно с приложенията към тях, както и документите, към които те препращат, когато са налице такива. За всеки инвеститор, който е предявил иск относно съдържанието на проспекта, може да възникне задължение за заплащане на разноските за превод на проспекта при образуването на съдебното производство.*

Членовете на Съвета на директорите на „СПИДИ” ЕАД отговарят солидарно за вредите, причинени от неверни, заблуждаващи или непълни данни в Резюмето. Съставителите на финансовите отчети на Дружеството отговарят солидарно с лицата по предходното изречение за вреди, причинени от неверни, заблуждаващи или непълни данни във финансовите отчети на Дружеството, а регистрираният одитор – за вредите, причинени от одитираните от него финансови отчети. Лицата, които са изготвили Резюмето, включително и неговия превод, носят отговорности за вреди само ако съдържащата се в него информация е заблуждаваща, невярна или противоречи на другите части на Проспекта.

**КОМИСИЯТА ЗА ФИНАНСОВ НАДЗОР Е ПОТВЪРДИЛА ПРОСПЕКТА С РЕШЕНИЕ № \_\_\_\_\_\_\_\_ ОТ \_\_\_\_\_\_\_\_\_\_ г., КОЕТО НЕ Е ПРЕПОРЪКА ЗА ИНВЕСТИРАНЕ В ПРЕДЛАГАНИТЕ АКЦИИ. КОМИСИЯТА ЗА ФИНАНСОВ НАДЗОР НЕ НОСИ ОТГОВОРНОСТ ЗА ВЕРНОСТТА И ПЪЛНОТАТА НА СЪДЪРЖАЩИТЕ СЕ В ПРОСПЕКТА ДАННИ**

**21 Май 2012**

# Данни за членовете на съвета на директорите, консултантите, одиторите на „СПИДИ” ЕАД. Отговорност за изготвяне на регистрационния документ

# *Данни за членовете на Съвета на директорите на Дружеството*

„СПИДИ” ЕАД е с едностепенна форма на управление. Управлява се от Съвет на директорите в състав:

Валери Харутюн Мектупчиян – Изпълнителен директор

Георги Иванов Глогов

“Омникар С” ЕООД – председател на СД с едноличен собственик Валери Мектупчиян. Същият е и представител на дружеството в СД на Емитента.

„Спиди“ ЕАД се представлява и управлява от Валери Мектупчиян

# *Основните банки, инвестиционни посредници, партньори и консултанти.*

УникредитБулбанк, със седалище и адрес на управление гр. София, пл. "Света Неделя" № 7 и обслужващ клон: гр. София, ул. Калоян №3

Райфайзенбанк, със седалище и адрес на управление гр. София, ул. „Гогол” 18-20

Дружеството няма установени трайни отношения с инвестиционни посредници, правни и други консултанти.

# *Oдитори.*

През периода 2009 – 2011 г. одитор на Дружеството е Мария Иванова Атанасова, сертифициран финансов одитор от Институт за дипломираните експерт-счетоводители с рег. №263, с адрес гр. Пловдив, ул. Белград 8

През посочения период не е била извършвана промяна на лицата, одитирали Дружеството.

|  |  |
| --- | --- |
|  |  |
| Адрес: | гр. София, ул. Самоковско шосе №1 |
| Телефон: | 02 8173 999 |
| Работно време: | От 9:30 ч. До 17:00 ч.  |
| Лице за контакти: | Ана Бонева |

# Притежатели на ценни книжа – продавачи при публичното предлагане

|  |  |
| --- | --- |
| **Наименование** | "Спиди груп" АД |
| **ЕИК** | 201657129 |
| **Седалище и адрес****на управление** | България, област Пловдив, гр. Пловдив 4003, р-н Северен, бул. Васил Левски № 151 |
| **Брой акции с право на глас** | 1 482 200 |
| **Дял в ОСА на емитента** | 100% |
| **Дял за продажба** | До 20% от акциите на „Спиди” ЕАД |

# Най-важната информация относно подбрани финансови данни

|  |  |  |  |  |  |  |  |
| --- | --- | --- | --- | --- | --- | --- | --- |
| В хил. лв. | 2009 | 2010 | 2011 | Q1 11 | Q1 12 | 2011 К | Q1 12 К |
| Приходи от осн. дейност | 35 396 | 38 948 | 47 567 | 7 683 | 8 821 | 47 792 | 8 851 |
| Печалба от осн. дейност | 2 361 | 2 739 | 5 508 | 1 361 | 1 640 | 6 255 | 1 218 |
| Нетна печалба | 2 010 | 2 652 | 5 476 | 1 478 | 1 495 | 6 110 | 1 116 |
| Нетна печалба на акция | 4,02 | 5,30 | 5,19 | 2,96 | 1,01 | 4,12 | 0,75 |
| Сума на активите | 14 888 | 17 456 | 20 593 | 15 579 | 18 235 | 20 900 | 18 502 |
| Нетни активи | 4 384 | 6 387 | 7 306 | 7 865 | 8 801 | 8 434 | 9 502 |
| Акционерен капитал | 500 | 500 | 1 482 | 500 | 1 482 | 1 482 | 1 482 |
| Среден брой акции | 500 000 | 500 000 | 1 055 659 | 500 000 | 1 482 200 | 1 482 200 | 1 482 200 |
| Дивидент на акция | 6,69 | 1,30 | 5,25 |   |   |   |   |

1. *Бележка: Всички данни са в хиляди лева, освен данните на акция*

*Данните са от одитирани финансови отчети за 2011 г. (консолидиран и неконсолидиран), 2010 г., 2009 г. и неодитираните отчети за първо тримесечие на 2012 г.*

Стабилното развитие на бизнеса, позволява да се поддържа висока възвръщаемост на капитала, като политиката на дружеството е да разпределя дивидент

# Капитализация и задлъжнялост

|  |  |  |  |  |  |  |
| --- | --- | --- | --- | --- | --- | --- |
| Капиталова структура,в хил. лв. | 2009 | 2010 | 2011 | Q1 12 | 2011 К | Q1 12 К |
| Краткотрайни активи | 9 098 | 12 418 | 14 018 | 10 897 | 14 861 | 11 803 |
| Краткотрайни пасиви | 8 416 | 9 602 | 11 203 | 7 300 | 10 372 | 6 854 |
| Oборотен капитал | 682 | 2 816 | 2 815 | 3 597 | 4 489 | 4 949 |
| Нетен оборотен капитал\* | 2 508 | 4 694 | 3 582 | 3 151 | 4 530 | 4 755 |
| Общо активи | 14 888 | 17 456 | 20 593 | 18 235 | 20 900 | 18 502 |
| Собствен капитал (СК) | 4 384 | 6 387 | 7 306 | 8 801 | 8 434 | 9 502 |
| Общо пасиви | 10 504 | 11 069 | 13 287 | 9 434 | 12 466 | 9 000 |
| Дългосрочни задължения (ДЗ) | 2 088 | 1 467 | 2 084 | 2 134 | 2 094 | 2 146 |
| Лихвени задължения, вкл. краткосрочни (ЛЗ) | 7 046 | 3 856 | 4 302 | 4 694 | 4 529 | 4 939 |
| ДЗ / СК | 48% | 23% | 29% | 24% | 25% | 23% |
| ЛЗ / СК | 161% | 60% | 59% | 53% | 54% | 52% |
| Общо пасиви / Общо активи | 71% | 63% | 65% | 52% | 62% | 49% |
| ЛЗ / Общо активи | 47% | 22% | 21% | 26% | 20% | 27% |
| ЛЗ / (СК+ЛЗ) | 62% | 38% | 37% | 35% | 35% | 34% |

\* При изчисленията се изключват паричните наличности и лихвените задължения

По-подробна информация е представена в т. 5.2. Капиталови ресурси на Регистрационния документ.

# Причини за извършване на публичното предлагане и начин на използване на постъпленията от него

Публичното предлагане се извършва с цел да се установи справедлива пазарна цена на акциите и като потенциален бъдещ източник за финансиране експанзията на дружеството при пазарни условия.

# Рискови фактори

*Преди да инвестират в акции на „Спиди" ЕАД, на потенциалните инвеститори се препоръчва внимателно да преценят рисковите фактори, описани в този проспект. Инвеститорите трябва да имат предвид също така, че рисковете, описани по-долу, не са единствените, които „Спиди" ЕАД среща при осъществяване на своята дейност. Допълнителни рискове и/или несигурни събития, които към настоящия момент не са известни или се считат за несъществени могат също да имат значителен неблагоприятен ефект върху дейността на „Спиди" ЕАД и неговите финансови резултати.*

Всяко едно функциониращо дружество е изложено на определени рискове, които оказват въздействие върху резултатите от дейността му и съответно върху доходността на ценните книжа, емитирани от него.

„СПИДИ” ЕАД се стреми да поддържа нисък рисков профил чрез поддържането на ниски нива на финансов и оперативен левъридж, високо ниво на оперативна ефективност, въвеждането на стриктни правила и процедури при управлението на дейността и строг контрол за тяхното спазване, диверсифициране на клиентската база и на доставчиците.

# *Рискове свързани с ценните книжа:*

* Рискови фактори, характерни за акциите, предмет на публичното предлагане
	+ Ценови риск
	+ Ликвиден риск
* Риск от промяна на интересите на мажоритарния акционер
* Инфлационен риск
* Риск от разводняване на стойността на акциите
* Валутен риск
* Липса на гаранция за изплащане на годишни дивиденти
* Рискови фактори, включени в Регистрационния документ

# *Рискове свързани с дейността на компанията*

* Макроикономически риск
	+ Световната финансова криза
	+ Регулаторен риск
	+ Лихвен и кредитен риск
	+ Инфлационен риск
	+ Валутен риск
* Форсмажорни обстоятелства
* Риск от неизпълнение на насрещната страна
* Изменение в цената на горивата
* Оперативен риск
* Риск от повишаване на наемите
* Риск от сделки между свързани лица при непазарни условия
* Ликвиден риск

# Информация за емитента:

# *Историческа справка и развитие на емитента;*

Дружеството емитент е регистрирано с наименование „Спиди“ ЕАД в търговския регистър към Агенция по вписванията.

„СПИДИ”АД е учредено на 10 февруари 2005 г. в гр. София. Дружеството е учредено без срок на съществуване. Дружеството е вписано в Търговския регистър на Софийски градски съд с решение по фирмено дело №1455/2005.

В съответствие с изискванията на Закона за търговски регистър, Дружеството е пререгистрирано в Търговския регистър към Министерство на правосъдието под ЕИК 131371780.

Дружеството е учредено и регистрирано в България.

|  |  |
| --- | --- |
| **Седалище** | гр. София, р-н Младост |
| **Адрес на управление** | ул. Самоковско шосе №1 |
| **ЕИК** | 131371780 |
| **Телефон** | 02 8173 999 |
| **Факс** | 02 8173 989 |
| **Електронен адрес** | ana.boneva@speedy.bg |
| **Електронна страница (web-site)** | [www.speedy.bg](http://www.speedy.bg) |

През 2011 г. и 2012 г. акционерната структура на „Спиди” АД се променя и от акционерно дружество се преобразува в еднолично акционерно дружество:

1) На 04 Август 2011 г. при преобразуване чрез отделяне, 995 040 акции на „Спиди” ЕАД, притежавани от „Омникар-БГ” ЕООД, се отделят в новоучредяващо се дружество „Консепт инвест” ЕАД, ЕИК 201657129. Последното с решение от 19.12.11 г. променя наименованието си на „Спиди Груп” АД.

2) На 09 Май 2012 г. „АЛЕКС-Г” ЕООД, ЕИК: 825321979, е внесло като непарична вноска 368 590 (триста шестдесет и осем хиляди петстотин и деветдесет) обикновени поименни налични акции с право на глас с номинална стойност 1 (един) лв. всяка една от капитала на „СПИДИ” АД, ЕИК: 13137178 е в размер на 10.43 лв. за акция или общо 3 844 393.70 лв. И Славчо Кирилов Панталеев, ЕГН: 5703164682, е внесъл като непарична вноска 118 570 (сто и осемнадесет хиляди петстотин и седемдесет) обикновени поименни налични акции с право на глас с номинална стойност 1 (един) лв. всяка една от капитала на „СПИДИ” АД, ЕИК: 131371780, чиято оценка съобразно експертиза по чл.72, ал.2 от ТЗ, извършена от три вещи лица, назначени с Акт 20120322223151/26.03.2012г. и Акт 20120322223151-2/27.03.2012г на АВ, е в размер на 10.43 лв. за акция или общо 1 236 685.10 лв.;

В резултат на гореизброените действия, „Спиди Груп” АД става едноличен собственик на капитала на „СПИДИ” ЕАД.

„СПИДИ” ЕАД започва дейност през Февруари 2005 г. с основен капитал от 50 000 лв. и предмет на дейност предоставяне на куриерски услуги, спедиторска дейност, обработка, складиране и дистрибуция на документи, стоки и товари, вътрешен и международен транспорт, всякакви други дейности, незабранени със закон. През същата година се регистрира в Комисията за регулиране на съобщенията като оператор на неуниверсална пощенска услуга, както и лиценз № 04080 от Изпълнителна агенция „Пътища” за извършване на превоз на товари.

В резултат на бързото развитие на компанията, акционерите на „СПИДИ” ЕАД извършват няколко увеличения на капитала:

* на 21.07.2005 г. – от 50 000 лв. на 200 000 лв.
* на 28.06.2006 г. – от 200 000 лв. на 250 000 лв.
* на 18.04.2007 г. – от 250 000 лв. на 350 000 лв.
* на 11.12.2007 г. – от 350 000 лв. на 500 000 лв.
* на 07.06.2011 г. – от 500 000 лв на 1 482 200 лв., чрез апортна вноска на 98 200 дяла с номинална стойност 10 лв. или общо в размер на 982 200 лв., представляваща 100% от капитала на „Спиди” ООД. Оценката е съобразно оценителска експертиза по чл. 72, ал. 2 от ТЗ, извършена от три вещи лица, назначени с Акт за назначаване № 20110415114028/19.04.2011 г.

„Спиди” ЕООД е регистрирано през 1998 г. в гр. Пловдив и извършва предоставяне на куриерски услуги, спедиторска дейност, обработка, складиране и дистрибуция на документи, стоки и товари, вътрешен и международен транспорт. С придибиването на „Спиди” ЕООД, в дружеството се консолидира и 100% от дъщерното дружество „Трансбалкан” СРЛ, Румъния, което е създадено с цел обслужване дейносттите по доставка на пратки в Румъния.

Дейността на двете дружества, „СПИДИ” ЕАД и „Спиди” ЕООД е тясно обвързана още преди консолидацията. Приходите на „Спиди” ЕООД почти изцяло се формират от дейността му като подизпълнител на акционерното дружество. В него са концентрирани служителите, извършващи куриерската дейност, сортирането и транспорта на пратките, а „СПИДИ” ЕАД отговаря за продажбите и административната дейност.

За периода на своята дейност, фирмата изгради мрежа от 86 офиса в 55 населени места в страната и собствен автопарк, което дава възможност за 100% покритие на територията на Република България за целите на фирмата и предлаганите услуги. В резултат на това постигна пазарен дял, който утвърди „СПИДИ” ЕАД като най-голямата частна компания за куриерски услуги и втория най-голям оператор на пощенски услуги в страната, единствено след бившият монополист, „Български пощи” АД.

От ноември 2010 г. Спиди е новият ексклузивен партньор на DPD в България и вече може да предложи на своите клиенти сигурни и ефикасни сухопътни доставки на пратки до европейските държави, както и експресни куриерски услуги до всяка точка на света с високо качество.

"Спиди" АД е първата българска куриерска компания, сертифицирана по стандарта за качество ISO 9001:2000 (заменен по-късно от ISO 9001:2008), който е внедрен още през 2005 г.

# Резултати от дейността, финансово състояние и перспективи.

# *Преглед на дейността.*

„СПИДИ” ЕАД е силно фокусирано върху развитието на основната си дейност - предлагане на куриерски услуги от врата до врата, която формира между 91% и 93% от приходите на компанията през последните три години. Стратегията в развитието на дейността е обслужването на транспортната и логистична дейност на корпоративни клиенти. Това определя и вида на преобладаващата част от превозваните товари – големи пратки до 6 тона. Извършва се и доставка на малки куриерски пратки – писма и документи, но тя в основната си част се разглежда като допълваща дейност при обслужването на корпоративните клиенти.

Според срока на доставка извършваните услуги се делят на експресна (доставката се извършва в рамките на един работен ден) и икономична (доставката се извършва в рамките на два работни дни). Експресната е със значително по-голяма тежест при формирането на приходите, но след 2008 г. икономичната увеличи своя дял в приходите за сметка на експресната услуга, поради търсене на по-ниски цени от страна на клиентите.

Останалите куриерски услуги, които общо имат дял от 15% в общите приходи са международните пратки, карго и палети. Международните пратки също реализират стабилен ръст, а след установяването на партньорските отношения с DPD, което реално се маркетира активно от 2011 г., може да се очаква ускоряване на този ръст и по-конкретно от пратките с тегло до 31,5 кг., което е максималното тегло на пратка, която се обслужва от DPD.

В допълнение към основната дейност, Дружеството предлага и няколко съпътстващи услуги като наложен платеж, обратна разписка и обратни документи, фиксиран час на доставка, опаковка на пратките, магазинаж, застраховки, но тези услуги все още са с нисък принос към общите приходи.

# *Основни пазари на емитента.*

Основните пазари, който могат да се откроят са вътрешния и междунродния, като последният, въпреки значителният потенциал, с който разполага, все още формира малка част от постъпленията. Външният пазар обхваща пратките доставени извън страната или получени от чужбина и доставени в страната.

*Разпределение на приходите по пазари*

|  |  |  |  |  |  |
| --- | --- | --- | --- | --- | --- |
| В хил. лв. | 2009 | 2010 | 2011 | Q1 11 | Q1 12 |
| Вътрешен пазар | 31 554 | 34 900 | 40 400 | 6 498 | 7 679 |
| Външен пазар | 1 293 | 1 842 | 3 003 | 489 | 648 |
| ОБЩО ПРИХОДИ | **32 847** | **36 742** | **43 403** | **6 987** | **8 327** |

*Бележка: Консолидираните и неконсолидираните приходи от пратки съвпадат*

*Данните са от одитирани финансови отчети за 2011 г. (консолидиран и неконсолидиран), 2010 г., 2009 г. и неодитираните отчети за първо тримесечие на 2012 г.*

Компанията оперира на територията цялата страна и към момента това е основният пазар на „СПИДИ” ЕАД. Най-голям дял от приходите се генерира в София. Следващи по важност са големите областни центрове.

От гледна точка на клиентите, основният пазар са корпоративните клиенти, с които компанията работи на постоянен договор (формират над 80% от продажбите). Останалата част от приходите идват от голям брой клиенти, които подават заявки еднократно или инцидентно.

*Приходи от куриерски услуги по клиенти*

|  |  |  |  |  |  |
| --- | --- | --- | --- | --- | --- |
| В хил. лв. | 2009 | 2010 | 2011 | Q1 2011 | Q1 2012 |
| Корпоративни по договор | 26 409 | 29 504 | 35 721 | 5 799 | 6 886 |
| Корпоративни без договор | 4 172 | 4 556 | 4 427 | 692 | 816 |
| Индивидуални клиенти | 2 266 | 2 682 | 3 255 | 496 | 625 |
| ОБЩО ПРИХОДИ | **32 847** | **36 742** | **43 403** | **6 987** | **8 327** |

*Бележка: Консолидираните и неконсолидираните приходи от пратки съвпадат*

*Данните са от одитирани финансови отчети за 2011 г. (консолидиран и неконсолидиран), 2010 г., 2009 г. и неодитираните отчети за първо тримесечие на 2012 г.*

На консолидирана база данните съвпадат, тъй като „Спиди” ЕООД работи единствено като подизпълнител на емитента.

# *Пазарът на пощенски услуги в България*

Пазарът на пощенски услуги в страната се регулира от Комисията за регулиране на съобщенията и съгласно Закона за пощенски услуги условно се дели на универсална пощенска услуга и неуниверсална пощенска услуга.

Според официалния годишен доклад за 2010 г. на Комисията за регулиране на съобщенията националният пазар на пощенски услуги възлиза на 237 млн. лева, като универсалните пощенски услуги са 53 млн. лева, а не-универсалните пощенски услуги (включително куриерските) са в размер на 184 млн. лева (вкл. хибридна поща 36 млн.). Куриерските услуги са в размер на 148 млн. лв. като вътрешни пратки са 112,5 млн. лв., а международните са 35.5 млн. лв.

*Пазар на пощенски услуги в страната*

|  |  |  |  |  |
| --- | --- | --- | --- | --- |
|  | 2007 | 2008 | 2009 | 2010 |
| Пазар на пощенски услуги, млн. лв.[[1]](#footnote-1)\* | 206 | 248 | 226 | 237 |
| УПУ, млн. лв. | 65 | 69 | 59 | 53 |
| НПУ, млн. лв. | 141 | 179 | 167 | 184 |
| Пазарен дял на „СПИДИ” ЕАД | 8,9% | 10,3% | 13,6% | 14,5% |
| Пазарен дял на „СПИДИ” ЕАД от НПУ | 15,1% | 18,8% | 19,7% | 20,0% |

*Източник: Комисия за регулиране на съобщенията*

Лидер на пазара на куриерски услуги е „СПИДИ” ЕАД с 20% пазарен дял при НПУ и 14,5% от целия пощенски пазар и е втората най-голяма компания на пощенския пазар след бившия монополист ”Български пощи” АД.. Делът на компанията в международните пратки е 5,2%.

Основният конкурент на „СПИДИ” ЕАД е „Еконт Експрес” ООД, който има пазарен дял близък до този на емитента, но фокусът е повече върху малките пратки и физическите лица/компаниите, чиито клиенти са физически лица.

# *Динамика на приходите*

|  |  |  |  |  |  |  |  |
| --- | --- | --- | --- | --- | --- | --- | --- |
| В хил. лв. | 2009 | 2010 | 2011 | Q1 11 | Q1 12 | 2011 К | Q1 12 К |
| ПРИХОДИ | **35 396** | **38 948** | **47 567** | **7 683** | **8 821** | **47 792** | **8 851** |
| От основна дейност | 32 847 | 36 742 | *43 403* | *6 987* | *8 327* | *43 477* | *8 332* |
| Други | 2 549 | 2 206 | 4 164 | 696 | 494 | 4 315 | 519 |

*Данните са от одитирани финансови отчети за 2011 г. (консолидиран и неконсолидиран), 2010 г., 2009 г. и неодитираните отчети за първо тримесечие на 2012 г.*

Приходите отбелязват ръст през всяка година от разглеждания период. Най-същественият фактор, оказал влияние върху динамиката на приходите е свиването на икономиката през 2009 г., което драстично забави темповете на ръст. Важен фактор за увеличението на приходите е стремежът за оптимизиране на разходите в тежката икономическа обстановка – компании, които до момента са ползвали собствен транспорт, започват да ползват услугите на куриерски компании, чийто транспорт е с по-нисък разход.

Увеличението на приходите се дължи на увеличения размер на превозените пратки, като средния приход от пратка не се променя и през 2011 г. е 6,67 лв., колкото е и през 2009 г., като през 2010 г. дори слабо се понижава до 6,56 лв.

На консолидирана и неконсолидирана база приходите са почти идентични, тъй като дъщерните дружества оперират като подизпълнители на „СПИДИ” ЕАД.

# *Динамика на разходите и фактори повлияли върху тяхното изменение.*

|  |  |  |  |  |  |  |  |
| --- | --- | --- | --- | --- | --- | --- | --- |
| РАЗХОДИ, в хил. лв. | 2009 | 2010 | 2011 | Q1 11 | Q1 12 | 2011 К | Q1 12 К |
| Оперативни разходи | 29 866 | 33 231 | 39 310 | 5 636 | 6 517 | 38 290 | 6 887 |
| Печалба преди данъци | 5 530 | 5 717 | 8 257 | 2 047 | 2 305 | 9 502 | 2 964 |
| EBIT (Оперативна печалба) | 2 359 | 2 739 | 5 505 | 1 361 | 1 640 | 6 255 | 2 218 |
| Финансови приходи (разходи) | (123) | 211 | 581 | 281 | 21 | 549 | 22 |
| Печалба преди данъци | 2 236 | 2 950 | 6 086 | 1 642 | 1 661 | 6 804 | 2 240 |
| Данъци | 228 | 298 | 613 | 164 | 166 | 694 | 124 |
| Нетна печалба | 2 008 | 2 652 | 5 473 | 1 478 | 1 495 | 6 110 | 2 016 |

*Данните са от одитирани финансови отчети за 2011 г. (консолидиран и неконсолидиран), 2010 г., 2009 г. и неодитираните отчети за първо тримесечие на 2012 г.*

Ръстът на разходите изпреварва нарастването на приходите през 2009 г. и 2010 г. поради понижението на цените, съответно намалените приходи на пратка. Значително подобрение във финансовите резултати има през 2011 г., когато едновременно се засилва ръста в превозените пратки до 16,2% и прихода на пратка успява да се възстанови до нивата от 2009 г. и съответно разходите нарастват по-бавно. Това води до скок на печалбата преди амортизации с 44% и удвояване на нетната печалба, тъй като разходите за амортизации се изменят минимално.

В структурата на разходите на неконсолидирана база доминират разходите за външни услуги, като се движат в рамките на 56% и 62% от приходите. Около 2/3 от тези разходи (16,4 млн. лв през 2011 г.) са към дъщерното дружество „Спиди” ООД, където е концентрирана дейността по транспорта и сортирането на пратките, както и 85% от персонала. По тази причина, на консолидирана база най-голям дял имат разходите за заплати (32% от приходите, при 7% на неконсолидирана база), а дела на външните услуги пада до 27% от приходите.

През периода размерът на персонала леко намалява, от 135 човека през 2009 г. до 122 човека през 2011 г. (964 средносписъчен персонал на консолидирана база) и увеличението в разходите за заплати през периода се дължи на увеличението на заплатите, в резултат на приложената програма за организация и мотивация на персонала, която обвърза възнагражденията с постигнатите резултати.

Разходите за материали са друг значим компонент в общите разходи, които представляват 12,3% от приходите на консолидирана база и 11,1% на неконсолидирана. Основен дял в разходите за материали заема горивото, 66%, като други 13% са за разходите за авточасти.

Като цяло цяло структурата на разходите като дял от приходите се изменя минимално и се запазва сравнително стабилна през годините. На неконсолидирана база по-съшествено намаление се наблюдава в дела на разходите за външни услуги, които намаляват на 56,2% от приходите през 2011 г. спрямо 62,4% предходната година.

# *Развойна дейност, патенти и лицензи и други;*

Дружеството е получило следните лицензи и разрешения:

* Удостоверение № 2227007310 / 25.10.2006 от Столична регионална инспекция за опазване и контрол на общественото здраве относно Транспортни средства със специално предназначение за превоз на пакетирани хранителни продукти при температурни параметри и условия, посочени от производителя – 5 броя
* Постоянно разрешение за митнически агент № 414-3 / 06.07.2007
* Лиценз за превод на товари № 04080, последно актуализиран на 13.05.2010 и валиден до 12.05.2015
* Лиценз за международен автомобилен превоз на товари № 5550 от 19.07.2007 до 22.07.2012
* Удостоверение за Администратор на лични данни № 0022842 от 10.08.2006

Дружеството не осъществява развойна дейност.

# *Информация за основните тенденции.*

През текущия период не се очаква наличието на съществени фактори или събития, които да повлияят съществено на приходите, разходите, активите, пасивите и тяхната структура. Тенденциите в развитието на компанията се запазват същите, както през последните две години.

Запазва се ръста на приходите, като той е равномерен за различните продукти, които дружеството предлага – в рамките на 15-18%. Изключения правят по-високите ръстове при палетите (което е тенденция от последните 3 години) и 50% увеличение на международните услуги, което се дължи на партньорството с DPD и ниската база през предходната година. И двете услуги все още представляват малък дял в общите приходи на компаинята.

Увеличението на приходите се дължи на увеличението на превозените пратки, като цените се запазват сравнително непроменени. По-големия брой пратки се дължи, както на привличането нови клиенти, така и на увеличението при съществуващите.

Заедно с увеличението на приходите, пропорционално нарастват и разходите, като най-съществени увеличения има в цената на горивото и увеличението на заплатите през второто тримесечие с 10%. Поради въведената „такса гориво”, като компонент в цената на услугата, по-високите цени на горивата няма да се отразят на крайната рентабилност на компанията.

# *Информация за служителите:*

Служителите на компанията са функционално разделени, като в „СПИДИ” ЕАД са съсредоточени административния и специализиран персонал (13% от общия персонал), докато в „Спиди” ЕООД са наети служителите, пряко ангажирани с оперативната дейност на компанията – куриери, сортировачи и шофьори (87% от общия персонал).

Управлението и мотивацията на персонала е сред основните приоритети в дейността на компанията. Целта е да се повишава квалификацията и мотивацията на персонала и сътответно неговата производителност чрез обучение, стимулиране на добрите практики, възнаграждения обвързани с постигнатите резултати и перспективи за дългосрочно развитие в компанията.

„Трансбалкан” СРЛ няма наети служители.

*Средногодишен брой на заетите лица*

|  |  |  |  |  |
| --- | --- | --- | --- | --- |
|    | 2009 | 2010 | 2011 | 2012 Q1 |
| Спиди ЕАД | Спиди ЕАД | Спиди ЕООД | Спиди ЕАД | Спиди ЕООД | Спиди ЕАД |
| Ръководители | 11 | 10 | 5 | 17 | 1 | 21 |
| Специалисти | 46 | 44 | 8 | 37 | 3 | 34 |
| Техници и приложни специалисти | 37 | 37 | 24 | 37 | 25 | 40 |
| Помощен адм. персонал | 39 | 36 | 58 | 27 | 44 | 32 |
| Машинни оператори и монтажници |   |   | 399 |   | 391 |   |
| Без професионална квалификация |   |   | 347 |   | 397 |   |
| Други | 2 | 3 | 1 | 4 | 0 | 5 |
| ОБЩО ПЕРСОНАЛ | **135** | **130** | **842** | **122** | **861** | **132** |
| Изменение, % |  | -3,7% |  | -6,2% | 2,3% | 8,2% |

*Бележка: Не се включват лицата в отпуск по майчинство*

*Средногодишен брой на заетите лица по региони*

|  |  |  |  |  |
| --- | --- | --- | --- | --- |
|    | 2009 | 2010 | 2011 | 21.05.12 |
| Спиди ЕАД | Спиди ЕАД | Спиди ЕООД | Спиди ЕАД | Спиди ЕООД | Спиди ЕАД |
| Черноморски | 18 | 18 | 135 | 16 | 153 | 26 |
| Северен Централен | 14 | 10 | 115 | 9 | 125 | 16 |
| Северозападен |   |   |   |   |   |   |
| Южен централен | 27 | 24 | 106 | 21 | 98 | 30 |
| Югоизточен | 9 | 9 | 78 | 8 | 74 | 15 |
| София + Югозападен | 73 | 69 | 408 | 68 | 409 | 100 |
| ОБЩО ПЕРСОНАЛ | **135** | **130** | **842** | **122** | **859** | **187** |
| Изменение, % |  | -3,7% |  | -6,2% | 2,3% | 8,2% |

Дейността на компанията няма изразен сезонен характер, поради което и не се наемат служители на временни договори.

# Основна информация за членовете на управителните и на контролните органи на емитента, висшия ръководен състав и служителите.

*Имената и функциите на членовете на Съвета на директорите на „Спиди" ЕАД са:*

* **Валери Харутюн Мектупчиян** – Изпълнителен директор. Бизнес адрес: гр. София, район Младост, ул. „Симеоновско шосе“ № 1;
* **Георги Иванов Глогов** – Член на Съвета на Директорите и Директор „Международен отдел”. Бизнес адрес: гр. София, район Младост, ул. „Симеоновско шосе“ № 1;
* **„Омникар – С” ЕООД** – председател на Съвета на директорите, представляван от едноличния собственик и управител Валери Мектупчиян. Бизнес адрес: гр. Пловдив, район Северен, бул. „Васил Левски“ № 151;

Според вписаното в търговския регистър към Агенция по вписванията мандатът на настоящия съвет на директорите изтича на 10.02.2013 г. Всички членове на Съвета на директорите са заемали настоящата длъжност от регистрацията на дружеството на 10.02.2005 г.

# Информация за акционерите със значително участие и за сделките със свързани лица.

„СПИДИ” ЕАД е еднолична собственост на „Спиди груп” АД. Данни за едноличния собственик са дадени в т. 3 - Притежатели на ценни книжа – продавачи при публичното предлагане;

Непряко, емитетът се контролира от Валери Мектупчиян, притежаващ 67,13% от капитала на „Спиди груп” АД. Валери Мектупчиян контролира пряко и непряко 18 дружества, описани в т. 4.5.1 от Регистрационния документ.

Емитентът поддържа регулярни търговски отношения със свързани лица, свързани с обичайната търговска дейност на дружеството. Сделките със свързаните лица се извършват при обичайни условия, както между независими и равнопоставени страни и спазване на добрите търговски практики.

Разходите към свързани лица са основно към дъщерната компания „Спиди” ЕООД, която извършва оперативната дейност по приемане, транспорт и доставяне на пратките и „Трансбалкан груп” ООД, извършва транспортни услуги. Разходите за текущо обслужване и покупката на авточасти на транспортните средства са към Омникар - БГ ЕООД, Омникар ЕООД, Омникар Ауто ООД, Омникар Плюс ООД, Омникар Варна ООД.

*Покупки от свързани лица*

|  |  |  |  |  |  |  |
| --- | --- | --- | --- | --- | --- | --- |
| Наименование, хил. лв. | 2009 | 2010 | 2011 | 21.05.11 | 21.05.12 | Описание |
| Спиди ЕООД | 14 447  | 15 093  | 18 118  | 7052 | 4600 | Куриерски услуги |
| Трансбалкан Груп ООД | 1 487  | 1 890  | 2 208  | 1294 | 96 | Транспортни услуги |
| Булром Газ 2006 ЕООД | 61  | 286  | 542  | 202 | 191 | Гориво, винетки и др. |
| Други свързани лица | 142  | 368  | 732  | 163 | 229 | Поддръжка на автомобили |
| ОБЩО ПОКУПКИ | **16 138**  | **17 638**  | **21 600**  | **8711** | **5116** |  |
| без "Спиди" ЕООД | 1 690  | 2 544  | 3 482  | 1659 | 516 |   |

*Продажби на свързани лица*

|  |  |  |  |  |  |  |
| --- | --- | --- | --- | --- | --- | --- |
|  Наименование, хил. лв. | 2009 | 2010 | 2011 | 21.05.11 | 21.05.12 | Описание |
| Булром Газ 2006 ЕООД | 177  | 209  | 217  | 70 | 90 | Куриерски услуги,лихви |
| Трансбалкан Груп ООД | 602  | 1 414  | 1 630  | 663 | 203 | Куриерски услуги,лихви |
| Омникар - БГ ЕООД | 227  | 283  | 278  | 108 | 103 | Куриерски услуги, гориво, лихви и др. |
| Други свързани лица | 39  | 118  | 200  | 8 | 6 | Куриерски услуги и лихви |
| ОБЩО ПРОДАЖБИ | **1 044**  | **2 024**  | **2 325**  | **849** | **402** |  |

Приходите от свързани лица са от извършвани куриерски услуги, сключени застраховки и от начисляваните лихви по отпусканите търговски заеми, които се извършван на стандартните цени за клиенти.

*Вземания и задължения към свързани лица*

|  |  |  |  |  |
| --- | --- | --- | --- | --- |
| Наименование, в хил. лв. | 31.12.2009 | 31.12.2010 | 31.12.2011 | 21.05.12 |
| Трансбалкан Груп ООД | 0  | 899  | 1 130  | 1 309  |
| Други | 57  | 123  | 112  | 157  |
| ОБЩО ВЗЕМАНИЯ | **57**  | **1 022**  | **1 242**  | **1 466**  |
|   |   |   |   |   |
| Спиди ЕООД | 1 104  | 4  | 1 487  | 1 577  |
| Трансбалкан Груп ООД | 554  | 997  | 141  | 32  |
| Други свързани лица | 18  | 171  | 253  | 29  |
| ОБЩО ЗАДЪЛЖЕНИЯ | **1 676**  | **1 172**  | **1 881**  | **1 638**  |

*Предоставени заеми и поети гаранции към свързани лица*

|  |  |  |  |  |  |
| --- | --- | --- | --- | --- | --- |
| Наименование, в хил. лв. | 31.12.2009 | 31.12.2010 | 31.12.11 | 21.05.12 | Поети гаранции, 21.05.12 |
| Булром Газ 2006 ЕООД | 2 205 | 2 830 | 3 057 | 3 252 | 681 |
| Омникар Ауто ООД |   |   | 2 | 2 | 1 498 |
| В.И. Драгомир ООД | 233 | 171 | 246 | 246 | 200 |
| Омникар – С ЕООД | 157 | 186 | 305 | 351 |   |
| Омникар - БГ ЕООД |   |  | 186 | 441 | 2 160 |
| Валери Мектупчиян  | 463 | 463 | 548 | 548 |   |
| Спиди груп АД |   |   | 50 | 50 |   |
| Трансбалкан груп ООД  |   |   |   | 247 |   |
| Алекс-Г ЕООД  |   |   | 0 |   |   |
|  ОБЩО ЗАЕМИ И ГАРАНЦИИ | **3 058** | **3 650** | **4 394** | **5 137** | **4 539** |

Предоставените от „СПИДИ” ЕАД заеми на свързаани лице са с лихва от 10% годишно. „СПИДИ” ЕАД е солидарен длъжник по заеми на свързани лица за обща стойност 4,539 млн. лв. С изключение на „Винарско имение Драгомир” ООД, „Спиди” ЕООД е солидарен длъжник по същите заеми на свързани лица. „СПИДИ” ЕАД е солидарен длъжник по 100 хил. лв. овърдрафт на „Спиди” ЕООД, а „Спиди” ЕООД е солидарен длъжник по овърдрафт за 200 хил. лв. на „СПИДИ” ЕАД.

# Финансова информация

# *Финансов отчет.*

Представената систематизирана финансова информация е от одитираните годишни неконсолидирани финансови отчети на Дружеството за 2009, 2010, 2011 г.. и одитирани годишни консолидирани финансови отчети за 2011 г., както и неодитирани междинни отчети за първо тримесечие на 2012 г. изготвени съгласно Международните стандарти за финансово отчитане (МСФО)

*Счетоводен баланс*

|  |  |  |  |  |  |  |
| --- | --- | --- | --- | --- | --- | --- |
|  | 2009 | 2010 | 2011 | Q1 12 | 2011 К | Q1 12 К |
| Текущи активи | **9 098** | **12 418** | **14 018** | ***10 897*** | ***14 861*** | ***11 803*** |
| Парична наличност | 946 | 1 623 | 1 882 | 1 627 | 2 169 | 2 345 |
| Вземания, вкл. | 7 758 | 10 391 | 11 260 | 8 542 | 11 816 | 8 600 |
| *търговски заеми* | *3 975* | *3 988* | *4 418* | *4 775* | *4 418* | *4 775* |
| Материални запаси | 216 | 263 | 438 | 564 | 438 | 564 |
| Разходи за бъд. периоди | 178 | 141 | 438 | 164 | 438 | 294 |
| Дълготрайни активи | **5 790** | **5 038** | **6 575** | **7 338** | **6 039** | **6 699** |
| Материални | 4 886 | 4 026 | 4 339 | 5 102 | 4 639 | 5 297 |
| Нематерилани  | 846 | 927 | 1 141 | 1 141 | 1 227 | 1 229 |
| Отложени данъци | 58 | 85 | 113 | 113 | 173 | 173 |
| Дългосрочни инвестиции |   |   | 982 | 982 |   |   |
| ОБЩО АКТИВИ | **14 888** | **17 456** | **20 593** | **18 235** | **20 900** | **18 502** |
| Текущи пасиви | **8 416** | **9 602** | **11 203** | ***7 300*** | ***10 372*** | ***6 854*** |
| Задължения към доставчици | 3 163 | 5 760 | 5 040 | 2 348 | 2 619 | 450 |
| Лихвени задължения | 4 958 | 2 389 | 2 218 | 2 560 | 2 429 | 2 793 |
| Задължения към персонала и за данъци | 295 | 480 | 960 | 988 | 2 339 | 2 207 |
| Задължени за съучастия |   |   | 1 868 | 421 | 1 868 | 421 |
| Суми по наложен платеж |   | 973 | 1 117 | 983 | 1 117 | 983 |
| Дългосрочни задължения | **2 088** | **1 467** | **2 084** | **2 134** | **2 094** | **2 146** |
| ОБЩО ПАСИВИ | **10 504** | **11 069** | **13 287** | **9 434** | **12 466** | **9 000** |
| СОБСТВЕН КАПИТАЛ | **4 384** | **6 387** | **7 306** | **8 801** | **8 434** | **9 502** |
| Основен капитал | 500 | 500 | 1 482 | 1 482 | 1 482 | 1 482 |
| Резерви | 348 | 348 | 348 | 348 | 348 | 348 |
| Неразпределена печалба | 3 536 | 5 539 | 5 476 | 6 971 | 6 604 | 7 672 |
| Общо пасиви и соб. капитал | **14 888** | **17 456** | **20 593** | **18 235** | **20 900** | **18 502** |

*Отчет за доходите*

|  |  |  |  |  |  |  |  |
| --- | --- | --- | --- | --- | --- | --- | --- |
|   | 2009 | 2010 | 2011 | Q1 11 | Q1 12 | 2011 К | Q1 12 К |
| ПРИХОДИ | **35 396** | **38 948** | **47 567** | **7 683** | **8 821** | **47 792** | **8 851** |
| От основна дейност | 32 847 | 36 742 | *43 403* | *6 987* | *8 327* | *43 477* | *8 332* |
| Други | 2 549 | 2 206 | 4 164 | 696 | 494 | 4 315 | 519 |
| Оперативни разходи | **29 866** | **33 231** | **39 310** | **5 636** | **6 517** | **38 290** | **6 887** |
| Материали | 3 571 | 4 605 | 5 275 | 1 153 | 1 797 | 5 872 | 1 800 |
| Заплати и осигуровки | 2 496 | 2 421 | 3 261 | 779 | 696 | 15 384 | 2 620 |
| Външни услуги | 21 778 | 24 287 | 26 739 | 3 042 | 3 436 | 12 957 | 1 879 |
| Балансова ст-ст на продадени активи | 957 | 763 | 2 666 | 489 | 385 | 2 699 | 385 |
| Други оперативни | 1 062 | 1 155 | 1 366 | 173 | 202 | 1 378 | 203 |
| Печалба преди данъци | **5 530** | **5 717** | **8 257** | **2 047** | **2 305** | **9 502** | **2 964** |
| Амортизация | 3 171 | 2 978 | 2 752 | 686 | 665 | 3 247 | 746 |
| EBIT (Оперативна печалба) | **2 359** | **2 739** | **5 505** | **1 361** | **1 640** | **6 255** | **2 218** |
| Финансови приходи (разходи) | **(123)** | **211** | **581** | **281** | **21** | **549** | **22** |
| Приходи (разходи) за лихви | (44) | 284 | 672 | 305 | 43 | 598 | 40 |
| Валутни разлики | (2) | (1) | (3) | (1) | (1) | (3) | (1) |
| Други финансови | (77) | (72) | (88) | (23) | (22) | (46) | (17) |
| Печалба преди данъци | **2 236** | **2 950** | **6 086** | **1 642** | **1 661** | **6 804** | **2 240** |
| Данъци | 228 | 298 | 613 | 164 | 166 | 694 | 124 |
| Нетна печалба | **2 008** | **2 652** | **5 473** | **1 478** | **1 495** | **6 110** | **2 016** |

*Данните са от одитирани финансови отчети за 2011 г. (консолидиран и неконсолидиран), 2010 г., 2009 г. и неодитираните отчети за първо тримесечие на 2012 г.ч*

# *Съществени промени, настъпили след датата на публикуване на отчета.*

След публикуването на последния финансов отчет на Дружеството (одитиран неконсолидиран годишен отчет към 31.12.2010 г.) не са настъпили съществени събития, които водят до значителна промяна във финансовата и търговска позиция на емитента

# Информация за допускането до търговия – срокове и условия

|  |  |
| --- | --- |
| **Емитент** | **„СПИДИ” ЕАД** |
| Емисия и размер | Допускане до търговия на 1 482 200 броя акции, издадени от Дружеството с номинална стойност от 1 (един) лев всяка обикновени, поименни, безналични, свободно - прехвърляеми, дават еднакви права на акционерите. |
| Емисионна цена | Цената, на която ще се търгуват акциите на дружеството на Неофициален пазар се определя от обема на предлагане от страна на настоящите акционери и интереса към акциите от страна на потенциалните инвеститори. Ценовите ограничения при търговията на регулиран пазар се определят съобразно Правилника на БФБ. |
| Брой акции преди предлагането | 1 482 200 броя акции (не се издават нови акции) |
| Пазар, на който ще се търгуват акциите | Неофициален пазар на Българска фондова борса |
| Дивидент | Акциите дават на техните притежатели право на дивидент. За реализирането на това право е необходимо вземането на решение от ОСА, по описания в Устава на Емитента ред, при наличие на законовите предпоставки за разпределянето на дивидент.Подробна информация е дадена в т. 9.1 от Регистрационния документ. |
| Срокове и условия за допускането до търговия. | Искането за допускане до търговия на регулиран пазар на ценни книжа се извършва на основание взето решение от ОСА, проведено на 10.05.2012 г.След потвърждаването на настоящия проспект и вписване на емисията акции в регистъра на КФН, СД на „СПИДИ“ ЕАД ще подаде заявление до БФБ за приемане на всички издадени от „СПИДИ“ ЕАД акции за борсова търговия. Търговията може да започне на определената от Съвета на директорите на БФБ дата, след регистрация на емисията акции на Дружеството.Регистрацията на акциите за борсова търговия създава възможност за мажоритарният акционер на „СПИДИ“ ЕАД АД да предложи за продажба на борсата, чрез лицензиран инвестиционен посредник, притежаваните от тях акции. Също така, инвеститорите ще могат, на равни начала, да закупят на борсата, чрез лицензиран инвестиционен посредник, акции на Дружеството, които се предлагат за продажба.Инвеститорите и акционерите, проявили интерес да закупят и продадат акции на „СПИДИ“ ЕАД, могат да се обърнат към избран от тях лицензиран инвестиционен посредник.Условията, редът и срокът за оттегляне на поръчка за покупка/продажба на акции на регулиран пазар, са уредени в Правилника на БФБ. При търговия с ценни книжа на регулиран пазар всеки инвеститор може да оттегли подадената до инвестиционен посредник поръчка за покупка/ продажба на акции по всяко време и в размер на неизпълнената от поръчката част. Закупените преди оттегляне на поръчката акции са за сметка на инвеститора.Няма планове за разпределение на ценните книжа или привилегии за определени лица. |
| Разходи по предлагането | Азходи по Регистрацията на емисията в „Централен Депозитар” АД, одобрение на проспекта за допускане до търговия на регулиран пазар и регистрация на акциите за търговия на „БФБ – София” АД са в размер на 3 565 лв. |
| Права по акциите | **Право на дивидент** - имуществено право на акционера да получи част от чистата печалба на дружеството, съразмерна на участието му в капитала на същото, при наличието на определените в закона предпоставки – приет от Общото събрание на акционерите одитиран годишен финансов отчет и решение на Общото събрание за разпределяне на печалбата. Право да получат дивидент имат лицата, вписани в регистрите на ЦД като акционери на дружеството на 14-тия ден след датата на Общото събрание, на което взето решение за разпределяне на печалбата. Изпалщенето на дивидента е в срок от 3 месеца от вземането на решението. Лицата, имащи право на дивидент, които не го потърсят в 3-месечния срок, могат да упражнят това право до изтичане на общия 5-годишен давностен срок, след което правото се погасява.**Право на ликвидационен дял** - Всяка обикновена акция дава право на ликвидационен дял, съразмерно с номиналната й стойност. Това право е условно - то възниква и може да бъде упражнено само в случай, че (и доколкото) при ликвидацията на Дружеството след удовлетворяването на претенциите на всички кредитори е останало имущество за разпределяне между акционерите и до размера на това имущество.**Право на глас** - правото на глас е неимуществено право на акционерите да участват в управлението на дружеството, като участват във вземането на решения по въпроси, влизащи в компетентността на Общото събрание на акционерите на дружеството. Всяка акция от настоящата емисия дава право на един глас в ОСА.**Лица, притежаващи заедно или поотделно не по-малко от 5% от капитала на дружеството, могат:*** при бездействие на управителните му органи, което застрашава интересите на дружеството, да предявят пред съда исковете на Дружеството срещу трети лица. Като страна се призовава и Дружеството;
* да предявят иск пред окръжния съд по седалището на Дружеството за обезщетение на вреди, причинени на Дружеството от действия или бездействия на членовете на Съвета на директорите и на прокуристите на Дружеството;
* да искат от Общото събрание или от окръжния съд назначаването на контрольори, които да проверят цялата счетоводна документация на Дружеството и да изготвят доклад за констатациите си;
* да искат от окръжния съд свикване на Общо събрание или овластяване на техен представител да свика Общо събрание по определен от тях дневен ред;
* да искат включването на въпроси и да предлагат решения по вече включени въпроси в дневния ред на общото събрание по реда на чл. 223а от Търговския закон;
* ако Дружеството има сключен договор за съвместно предприятие, акционери, притежаващи заедно или поотделно най-малко 5% (пет процента) от капитала на Дружеството могат да предявят иск пред окръжния съд по седалището на Дружеството за обезщетение на вреди, причинени на дружеството от действия или бездействия на лицата, управляващи съвместното предприятие.

**Лица, които повече от три месеца притежават акции, представляващи поне 5% (пет процента) от капитала на Дружеството, могат:*** да поискат от съвета на директорите свикване на Общо събрание. Ако в едномесечен срок от искането, то не бъде удовлетворено или ако Общото събрание не бъде проведено в тримесечен срок от заявяване на искането, окръжният съд по седалището на дружеството свиква Общо събрание или овластява акционерите, поискали свикването, или техен представител да свика събранието.
 |
| Законодателство | * Търговски закон;
* Закона за публичното предлагане на ценните книжа; Закона за пазарите на финансови инструменти; Закон срещу пазарните злоупотреби с финансови инструменти; и актовете по прилагането им;
* Закон за корпоративното подоходно облагане;
* Закон за данъците върху доходите на физическитe лица;
* Валутен закон.
* Към търговията на ценните книжа на регулиран пазар отношение имат Правилника на „БФБ - София" АД и Правилника на „Централен депозитар" АД;
 |

# Допълнителна информация

# *Данни за акционерния капитал*

# *Към датата на последния изготвен счетоводен баланс:*

* Размерът на капитала на емитента е 1 482 200 (един милион четиристотин осемдесет и две хиляди и двеста) лева;
* Броят акции на емитента 1 482 200 (един милион четиристотин осемдесет и две хиляди и двеста) броя акции;
* Номиналната стойност на акциите е 1 лв. всяка;
* Брой на емитираните и напълно изплатени акции - 1 482 200 (един милион четиристотин осемдесет и две хиляди и двеста) броя акции.

На 30.05.2011 г. на проведено извънредно решение на акционерите на „Спиди” АД, на основание чл. 195 от ТЗ е взето решение за увеличение на капитала на дружеството от **500 000** (петстотин хиляди) лева на **1 482 200** (един милион четиристотин осемдесет и две хиляди и двеста) лева, чрез издаване на нови 982 200 (деветстотин осемдесет хиляди и две и двеста) обикновени акции, с номинална и емисионна стойност 1 лев всяка , записани срещу непарични вноски, както следва:

* **660 040** акции, записани от „Омникар БГ” ЕООД, срещу внесените от дружеството 66 004 дяла с номинална стойност 10 лева, всеки един от дружествения капитал на „Спиди” ООД, ЕИК 115260535;
* **243 590** акции, записани от „Алекс Г” ЕООД, срещу внесените от дружеството 24 359 дяла с номинална стойност 10 лева, всеки един от дружествения капитал на „Спиди” ООД, ЕИК 115260535;
* **78 570** акции, записани от Славчо Кирилов Панталеев, срещу внесените от него 7 857 дяла с номинална стойност 10 лева, всеки един от дружествения капитал на „Спиди” ООД, ЕИК 115260535.

Промяната в капитала е вписана в Търговски регистър на 07.06.2011 г.

# *Информация за устава и учредителния акт.*

Уставът на дружеството, приет с решение на ОСА, проведено на 10.05.2012 г., под условие, че дружеството придобие публичен статут, е съобразен с изискванията на ЗППЦК и подзаконовите нормативни актове към датата на приемането му.

В устава на дружеството, приет под условие, че дружеството придобие публичен статут, не са предвидени ограничения относно прехвърлянето на акции на дружеството.

# *Разпоредби във връзка с членовете на административните, управителните и надзорни органи*

Органи на Дружеството са общо събрание на акционерите и съвет на директорите.

Общото събрание се състои от всички акционери с право на глас. Правото на глас се упражнява от лицата, вписани в регистъра на „Централен депозитар“ АД като акционери най-малко 14 дни преди датата на Общото събрание.

В чл. 21, от Устава на „Спиди“ЕАД е предвидена компетентността на Общото събрание на акционерите. Общо събрание се провежда най- малко веднъж годишно в седалището на Дружеството. Общото събрание се свиква от Съвета на директорите, който се състои от 3 (трима) до 9 (девет) членове. Мандатът на Съвета на директорите е 5 (пет) години, без ограничение за преизбиране.

Условията, на които трябва да отговарят лицата, включени в състава на Съвета на директорите на дружеството - не могат да бъдат членове на Съвета на директорите на Дружеството лица, които към момента на избора са осъдени с влязла в сила присъда за престъпления против собствеността, против стопанството или против финансовата, данъчната и осигурителната система, извършени в Република България или в чужбина, освен ако са реабилитирани. Най-малко една трета от членовете на Съвета на директорите трябва да бъдат независими лица. По отношение на третите лица Дружеството се представлява от Изпълнителния директор, чиито правомощия са предвидени в разпоредбата на чл. 39, ал. 2 от Устава.

# *Права, преференции и ограничения, отнасящи се до съществуващите акции.*

Всички акции образуват един клас от обикновени поименни безналични свободно прехвърляеми акции с право на глас, като всяка акция дава права, еднакви с тези, давани от всяка друга акция.

Срещу записаните безналични поименни акции с право на глас акционерите получават поименни удостоверения (депозитарни разписки) от „Централен депозитар“ АД.

Всяка акция дава право на един глас в ОСА, право на дивидент и на ликвидационен дял, съразмерни с номиналната стойност на акцията. Уставът на „Спиди“ ЕАД не предвижда ограничения при упражняване на правата по акциите.

Съгласно разпоредбата на чл. 7, ал. 9 от Устава прехвърлянето на акциите се извършва свободно между акционери и трети лица. Прехвърлянето на акции на дружеството има действие от момента на вписване на сделката в регистъра на „Централен депозитар“ АД.

***Информация за правата, които дават на притежателите на акции от компанията са детайлно описани, както в Устава на дружеството, така и в документа за предлаганите акции.***

# *Действия необходими за промяна на правата на държателите на акциите.*

Прехвърлянето на акциите се извършва на регулиран или извън регулиран пазар на ценни книжа, като сделката има действие спрямо дружеството от вписването на прехвърлянето във водената от Централен депозитар книга на акционерите.

Акциите на дружеството са свободно прехвърляеми и за прехвърлянето им не съществуват ограничения. Наследниците по закон/правоприемниците на акционер с изключение на държавата могат да встъпят в правата на наследодателя след провеждане на процедура по наследяване съгласно Правилника на Централен депозитар.

Акционерите могат да упражняват в пълен обем всички права по притежаваните от тях акции, включително правото си на глас, след пълното изплащане на емисионната им стойност.

# *Условията за свикване на годишното общо събрание на акционерите и извънредните общи събрания на акционерите*

Общото събрание на публичното дружество се провежда по неговото седалище. Редовното общо събрание се провежда до края на първото полугодие след приключване на отчетната година. Общото събрание се свиква от Съвета на директорите. Общо събрание може да се свика и от акционери, които притежават заедно или поотделно най-малко 5 на сто от капитала на публично дружество. Общото събрание се свиква с покана, която се обявqwa в търговския регистър най-малко 30 дни преди неговото откриване. Писмените материали, свързани с дневния ред на общото събрание, трябва да бъдат поставени на разположение на акционерите най-късно до датата на обявяването на поканата за свикване на общото събрание. Правото на глас се упражнява от лицата, вписани в регистрите на Централния депозитар като акционери 14 дни преди датата на общото събрание.

Правото на глас в Общото събрание на Дружеството възниква с пълното изплащане на емисионната стойност на всяка акция и след вписване на Дружеството, съответно на увеличението на неговия капитал, в търговския регистър.

Членовете на Съвета на директорите на дружеството са длъжни да отговарят вярно, изчерпателно и по същество на въпроси на акционерите, задавани на общото събрание, относно икономическото и финансовото състояние и търговската дейност на дружеството, освен за обстоятелства, които представляват вътрешна информация. Акционерите могат да задават такива въпроси независимо дали те са свързани с дневния ред.

Решенията на Общото събрание влизат в сила незабавно, освен ако действието им не бъде отложено, или ако според закона те влизат в сила след вписването им в търговския регистър.

За проведеното заседание на ОСА се съставя протокол в съответствие с приложимото право. Протоколите и документите, свързани с ОСА, се пазят най-малко 5 (пет) години.

# *Разпоредби на учредителния договор, устава, хартата, или правилниците за вътрешния ред на емитента, която би довела до забавяне, отлагане или предотвратяване на промяна в контрола на емитента*

В Устава на Дружеството, приет под условие, че дружеството придобие публичен статут или правилниците за вътрешния ред на емитента не са предвидени разпоредби, които биха довели до забавяне, отлагане или предотвратяване на промяна в контрола на емитента.

# *Указание за учредителния договор, устава, хартата, или правилниците, ако има такива, които управляват праг на собственост, над който акционерната собственост трябва да бъде оповестена*

Уставът, приет под условие, че дружеството придобие публичен статут и вътрешните актове на дружеството не съдържат разпоредби, които установяват праг на акционерна собственост, над който тя трябва да бъде оповестена.

Това задължение произтича от разпоредбите на чл. 145 и следв. от ЗППЦК и Наредба № 39 (обн., ДВ, бр. 103 от 07.12.2007 г.) за разкриване на дялово участие в публично дружество, които уреждат изискванията за разкриването на участие в Дружеството.

Съгласно разпоредбата на чл. 145, ал. 1 ЗППЦК всеки акционер, които придобие или прехвърли пряко и/или по чл. 146 право на глас в Общото събрание на публично дружество, е длъжен да уведоми комисията и публичното дружество, когато:

* + - В резултат на придобиването или прехвърлянето правото му на глас достигне, надхвърли или падне под 5 на сто или число, кратно на 5 на сто, от броя на гласовете в общото събрание на дружеството;
		- Правото му на глас надхвърли, достигне или падне под праговете по т. 1 в резултат на събития, които водят до промени в общия брой на правата на глас въз основа на информацията, оповестена съгласно чл. 112д от ЗППЦК.

Правото на глас се изчислява въз основа на общия брой акции с право на глас, независимо от това дали за упражняването на правото на глас е наложено ограничение. Изчисляването се извършва за всеки отделен клас акции.

Когато достигането или преминаването на праговете по чл. 145, ал. 1 от ЗППЦК е в резултат на пряко придобиване или на прехвърляне на акции с право на глас, задължението за уведомяване възниква и за Централния депозитар.

Изключение от приложното поле на чл. 145, ал. 1 от ЗППЦК са уредени в разпоредбата на ал. 4 и 5 на същия член.

Лицата, придобиващи акции от капитала на емитента следва да се запознаят с регламентацията на дяловото участие в публично дружество, посочена в Глава единадесета, раздел I на ЗППЦК.

# *Описание на условията, наложени от учредителния договор, устава, хартата* *или правилниците, които управляват промени в капитала, когато такива условия, са по-строги отколкото се изисква по закон*

Уставът на дружеството, приет под условие, че дружеството придобие публичен статут, не предвижда условия за промени в капитала на дружеството, които да са по- рестриктивни от условията на действащото законодателство.

Изготвил резюмето:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/Красимир Тахчиев/

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/Данаил Данаилов/

Долуподписаното лице, в качеството си на представляващо Дружеството, с подписа си, декларират, че Резюмето отговаря на изискванията на закона.

\_\_\_\_\_\_\_\_\_\_\_\_\_\_\_\_\_\_\_\_\_

/Валери Мектупчиян/

1. \* Последните актуални данни от КРС са за 2010 г. [↑](#footnote-ref-1)